Author: koki
Last saved by: timea.lengyelova
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky o poskytovaní pomoci na podporu zlepšenia podmienok pri produkcii a obchodovaní s včelími produktmi 

Spôsob pripomienkového konania |
Počet vznesených pripomienok, z toho zásadných | 34  / 3
Počet vyhodnotených pripomienok | 34
Počet akceptovaných pripomienok, z toho zásadných | 27  / 3
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 6  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Úrad pre verejné obstarávanie | | | x |
3 . | Úrad priemyselného vlastníctva Slovenskej republiky | 1 (0o,1z) | | |
4 . | Generálna prokuratúra Slovenskej republiky | | | x |
5 . | Protimonopolný úrad Slovenskej republiky | 2 (2o,0z) | | |
6 . | Ústredie práce, sociálnych vecí a rodiny | | | | x
7 . | Centrum pre medzinárodnoprávnu ochranu detí a mládeže | | | | x
8 . | Národný bezpečnostný úrad | | | | x
9 . | Konfederácia odborových zväzov Slovenskej republiky | | | | x
10 . | Asociácia zamestnávateľských zväzov a združení Slovenskej republiky | | | x |
11 . | Národná banka Slovenska | 1 (1o,0z) | | |
12 . | Európske spotrebiteľské centrum | | | | x
13 . | Ministerstvo financií Slovenskej republiky | 15 (13o,2z) | | |
14 . | Ministerstvo zahraničných vecí Slovenskej republiky | | | x |
15 . | Ministerstvo obrany Slovenskej republiky | | | x |
16 . | Najvyšší kontrolný úrad Slovenskej republiky | | | x |
17 . | Úrad jadrového dozoru Slovenskej republiky | | | x |
18 . | Štátny dopravný úrad | | | | x
19 . | Odbor aproximácie práva sekcie vládnej legislatívy Úradu vlády SR | 7 (7o,0z) | | |
20 . | Štatistický úrad Slovenskej republiky | | | x |
21 . | Ministerstvo práce, sociálnych vecí a rodiny Slovenskej republiky | | | x |
22 . | Ministerstvo školstva, vedy, výskumu a športu Slovenskej republiky | | | x |
23 . | Najvyšší súd Slovenskej republiky | | | x |
24 . | Úrad vlády Slovenskej republiky | | | x |
25 . | Správa štátnych hmotných rezerv Slovenskej republiky | | | x |
26 . | Úrad geodézie, kartografie a katastra Slovenskej republiky | | | x |
27 . | Úrad pre normalizáciu, metrológiu a skúšobníctvo Slovenskej republiky | | | x |
28 . | Ministerstvo pôdohospodárstva a rozvoja vidieka Slovenskej republiky | | | | x
29 . | Ministerstvo kultúry Slovenskej republiky | 2 (2o,0z) | | |
30 . | Ministerstvo dopravy, výstavby a regionálneho rozvoja Slovenskej republiky | | | x |
31 . | Ministerstvo hospodárstva Slovenskej republiky | | | x |
32 . | Podpredseda vlády SR pre ľudské práva a národnostné menšiny | | | | x
33 . | Ministerstvo spravodlivosti Slovenskej republiky | | | x |
34 . | Konferencia biskupov Slovenska | | | | x
35 . | Ministerstvo zdravotníctva Slovenskej republiky | 3 (3o,0z) | | |
36 . | Odbor verejného obstarávania | | | | x
37 . | Ministerstvo vnútra Slovenskej republiky | | | x |
38 . | Odbor právnych služieb a odvolacích konaní | | | | x
39 . | Ministerstvo životného prostredia Slovenskej republiky | 3 (3o,0z) | | |
40 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
41 . | Úrad pre reguláciu sieťových odvetví | | | x |
42 . | Sociálna poisťovňa | | | x |
| SPOLU | 34 (31o,3z) | 0 (0o,0z) | 21 | 13

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

ÚPV SR

§ 6 ods. 1 písm. b) 
Úrad priemyselného vlastníctva Slovenskej republiky je v zmysle § 32 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ústredným orgánom štátnej správy pre oblasť priemyselného vlastníctva a vykonáva ústrednú štátnu správu v oblasti ochrany ochranných známok. 

Žiadame upresniť, resp. preformulovať znenie týkajúce sa pomoci na vykonanie opatrenia úhrada nákladov na analýzu medu na získanie ochrannej známky "Slovenský med". 

Na základe analýzy materiálov dostupných na internete, najmä Smernice Slovenského zväzu včelárov č. 1/2006, z ktorej vyplýva oprávnenie včelárov a podnikateľov podnikajúcich v poľnohospodárstve používať ochrannú známku č. 214649 "Slovenský med" na základe licencie, tzn. so súhlasom jej majiteľa, sme dospeli k záveru, že navrhovaný § 6 ods. 1 písm. b) súvisí práve s touto situáciou. Avšak je potrebné zdôrazniť, že uvedené osoby (t. j. včelári a podnikatelia podnikajúci v poľnohospodárstve) predmetnú ochrannú známku nezískavajú; získavajú len súhlas majiteľa s používaním tejto ochrannej známky. 
Súčasne nie je možné opomenúť skutočnosť, že v registri ochranných známok sú zapísané dve kombinované ochranné známky "Slovenský med", a to ochranná známka č. 214649 majiteľa Slovenský zväz včelárov, Svrčia 14, Bratislava a ochranná známka č. 218206 majiteľa Spolok včelárov Slovenska, Oravická 612/12, Trstená. 

Vzhľadom na uvedené považujeme navrhované znenie § 6 ods. 1 písm. b) za nejasné a zmätočné.

Z

A

Pripomienka zapracovaná do textu.

PMÚ SR

K § 6 ods. 1 písm. b) návrhu  
Z návrhu nie je zrejmé, prečo pomoc na vykonanie opatrenia na úhradu nákladov na analýzu medu je možné poskytnúť práve na získanie ochrannej známky „Slovenský med.“ Ak bolo účelom predkladateľa zabezpečiť pomoc len na získanie licencie na ochrannú známku zabezpečujúcu určité parametre kvality, upozorňujeme na to, že tieto parametre kvality nevyplývajú z všeobecne záväzného právneho predpisu, ale len z rozhodnutia majiteľa danej ochrannej známky. Okrem toho majiteľom takejto ochrannej známky môžu byť viaceré subjekty (čo zodpovedá aj súčasnému stavu, keď sú zaregistrovaní dvaja majitelia takejto kombinovanej ochrannej známky). Môže sa tiež stať, že bude existovať iná ochranná známka vyžadujúca pre získanie licencie podobné parametre kvality.

O

N

Anallýzou medu sa zistí či med spĺňa potrebné kvalitatívne parametre a zodpovedá zväzovej norme kvality, taktiež sa zistí či boli dodržané zásady správnej výrobnej poľnohospodárskej praxe.Na základe týchto skutočností takýmto výrobcom môže vlastník známky udeliť súhlas na používanie na produktoch, ktoré všetky tieto dannosti spĺňajú. Známka je tiež zárukou , že med prešiel dôkladnou kontrólou. 
Analýza medu sa vykonáva nie na získaniu známky, ale zdôvu ochrany zdravia občanov (pesticídy, diagnostiku rezíduí farmakologicky účinných látok) a získanie súhlasu na používanie tejto známky je až odrazom predošlého procesu.Ten kto sa o med trochu zaujíma ,vie že známka "Slovenský med" spĺňa vysoké kvalitatívne požiadavy, ktoré niesu kladené ani na iné medy v EÚ.

PMÚ SR

K § 2 ods. 1 návrhu  
Oproti súčasnému zneniu nariadenia vlády dochádza k zmene pokiaľ ide o definíciu žiadateľa, ktorý môže požiadať o poskytnutie pomoci. Uvedené sa týka jednak zmeny definície včelárskeho združenia, ktoré môže požiadať o poskytnutie pomoci a tiež vypustenia možnosti požiadať o pomoc samotným včelárom, ktorý doteraz mohol požiadať o podporu v rámci opatrenia obnova včelstiev. 

Definícia pokiaľ ide o identifikáciu včelárskeho združenia , ktoré je oprávnené požiadať o poskytnutie pomoci je nejasná. Nové znenie žiadateľa vymedzuje ako včelárske združenie, ktoré združuje viac ako 10 % včelárov a zastupuje všetkých včelárov čerpajúcich pomoc prostredníctvom včelárskych združení. 
Dôvodová správa neustanovuje, z akého dôvodu dochádza k zmene v definícii oproti súčasne platnému zneniu, ktoré žiadateľa, včelárske združenie vymedzuje ako včelárske združenie pôsobiace na celoštátnej úrovni, ktoré zastupuje včelárov. Navyše nie je zrejmé, čo sa myslí druhou časťou vety, ktorá hovorí o tom, že združenie zastupuje všetkých včelárov čerpajúcich pomoc prostredníctvom včelárskych združení. 

Z návrhu tiež nevyplýva, z akého dôvodu došlo k vypusteniu možnosti požiadať o pomoc aj samotným včelárom, a to v rámci opatrenia na obnovu včelstiev. Navrhované ustanovenie § 2 ods. 1 vymedzujúce žiadateľa tiež nie je súladné s § 7 ods. 2, ktorý hovorí o tom, že pomoc podľa § 7 ods. 1 písm. a) sa poskytuje včelárovi a nie včelárskemu združeniu. 

Odporúčame uvedené ustanovenie upraviť a doplniť tiež v súlade s pripomienkou aj dôvodovú správu.

O

N

Definícia včelárskeho zduženia je- Je to združenie, ktoré zastupuje viac ako 10% včelárov( definícia včelára § ods .2)+ a zastupuje všetkých včelárov, ktorý čerpajú pomoc cez združenie t. j. aj keby som nebol členom združenia mám právo ísť na jednotlivé združenie z dokladmi o oprávnených nákladoch ktoré som vynaložil na jednotlivé opatrenia aby mi to zaslali na PPA a dostal som podporu. Ide tu o ukontrolovateľnosť čerpania pomoci, nakoľko napr. 15 tis.registrovaných včelárov by každý sám podával žiadosť, u krorej by kde tu chýbala určitá dokumentácia, tak proset na korešpondenciu a jednotlivé výzvy na doplnenie q komunikáciu s každým včelárom nemá PPA ani ministerstvo finančné, ľudské a technické kapacity. Takto to odovzdá združeniu, ktoré to skontróluje či sú všetky potrebné dokumenty skompletizované a odošlena PPA. §3 ods. písm. g) hovorí o odbornej pomoci včelárom- ktorou je aj táto pomoc. 
Takisto aj pomoc podľa §7 ods. 2 sa včelárovy poskytuje prostredníctvom včelárskych združení.

NBS

1. V predkladacej správe je potrebné symbol eura „€“ nahradiť slovami „eur“. 
2. V § 2 ods. 2 je potrebné slovo „roku“ nahradiť slovom „roka“ a za slová „od 1. septembra „ vložiť slová „príslušného kalendárneho roka“. 
3. V § 5 ods. 2 druhej vete je potrebné za slová „do 31. júla“ vložiť slová „príslušného kalendárneho roka“. Rovnakú úpravu je potrebné urobiť aj v § 8 ods. 3druhej vete. 
4. V § 9 ods. 2 je potrebné upresniť a konkretizovať, o aké kalendárne roky ide. 
5. V § 9 ods. 5 štvrtom bode na konci je potrebné bodku nahradiť čiarkou.

O

A

Pripomienka zapracovaná do textu.

MF SR

Všeobecne  
Je potrebné doložku vybraných vplyvov (ďalej len „doložka vplyvov“) prepracovať a vypracovať analýzu vplyvov v súlade s Jednotnou metodikou na posudzovanie vybraných vplyvov, vzhľadom na to, že v doložke vplyvov sa uvádza, že návrh nebude mať vplyv na rozpočet verejne správy, pričom z obsahu materiálu vyplýva, že návrh bude mať negatívny vplyv na štátny rozpočet.

Z

A

Návrh bude mať negatívny vplyv na štátny rozpočet nakoľko peniaze budú poskytované z rozpočtovej kapitoly MP a RV SR. Text upravený v predkladacej správe.

MF SR

Všeobecne 
S návrhom možno súhlasiť len za podmienky, že prostriedky na pomoc požadované zo štátneho rozpočtu budú zabezpečené v rámci schválených limitov výdavkov kapitoly Ministerstva pôdohospodárstva a rozvoja vidieka SR (ďalej len „ministerstvo“).

Z

A

Áno prostriedky sú z rozpočtovej kapitoly ministerstva.

MF SR

Všeobecne 
Návrh je potrebné upraviť gramaticky (napr. § 7 ods. 1 písm. c) a ods. 3 písm. d) - pred slovo „ktorí“ vložiť čiarku, § 9 ods. 5 písm. b) a c) - v bode 4 bodku na konci nahradiť čiarkou), zosúladiť s čl. 6 ods. 3 Legislatívnych pravidiel vlády SR (napr. § 3 ods.1 písm. a) druhý bod, § 7 ods. 4 písm. f)) a s prílohou č. 5 týchto pravidiel (ďalej len „príloha LPV“) (napr. § 1 ods. 1 písm. f) v spojení s § 8 ods. 1 zosúladiť s bodom 8 prílohy LPV, § 3 ods. 1 písm. b) druhý bod a § 5 ods. 3 písm. b) zosúladiť s bodom 6 prílohy LPV, § 3 ods. 2 písm. b) a c) zosúladiť s bodom 56 prílohy LPV, § 9 ods. 5 písm. b) zosúladiť s bodom 3 prílohy LPV, v predkladacej správe symbol meny euro „€“ nahradiť slovom „euro“ v príslušnom tvare).

O

A

Pripomienka čiastočne zapracovaná do textu.

MF SR

K jednotlivým ustanoveniam 
K § 5 
Odporúčam v odseku 3 
a) uvádzacej vete za slovo „do“ doplniť slovo „výšky“, 
b) písmenách a), b) a d) vypustiť slová „a to“ a za slovo „najviac“ vložiť slovo „však“.

O

A

Pripomienka zapracovaná do textu.

MF SR

K jednotlivým ustanoveniam 
K § 6 
Odporúčam v odseku 2 uvádzacej vete za slovo „do“ doplniť slovo „výšky“.

O

A

Pripomienka zapracovaná do textu.

MF SR

K jednotlivým ustanoveniam 
K § 8 
V odseku 4 odporúčam za slovo „do“ vložiť slovo „výšky“.

O

A

Pripomienka zapracovaná do textu.

MF SR

K jednotlivým ustanoveniam 
K § 3 
Je potrebné v odseku 3 písm. f) vypustiť slovo „do“.

O

A

Pripomienka zapracovaná do textu.

MF SR

Všeobecne 
Taktiež je potrebné dopracovať doložku vplyvov z hľadiska vplyvov na informatizáciu spoločnosti.

O

A

Pripomienka zapracovaná do textu.

MF SR

Všeobecne 
Taktiež je potrebné vypracovať analýzu vplyvov na informatizáciu spoločnosti.

O

A

Pripomienka zapracovaná do textu.

MF SR

K jednotlivým ustanoveniam 
K § 8 
V odseku 1 žiadam doplniť, o aký druh a právnu formu špecializovaných inštitúcií ide.

O

A

Pripomienka zapracovaná do textu.

MF SR

Všeobecne 
Návrh odporúčam prehodnotiť v kontexte s Ústavou SR, pretože by mohol byť nesúladný s jej čl. 2 ods. 2 (§ 2 ods. 2, 3, ods. 4 písm. b), § 9 ods. 4), pretože upravuje konanie štátneho orgánu.

O

N

Úlohy a kompetencie PPA vyplývajú priamo zo zákona č. 543/2007 Z.z. - §6 ods. 1 druhá vete.

MF SR

K jednotlivým ustanoveniam 
K § 8 
V odseku 2 žiadam vypustiť druhú vetu s ohľadom na čl. 2 ods. 2 Ústavy SR, pretože zakladá kompetenciu ministerstvu. Naviac navrhované znenie nie je súladné s § 2 ods. 3 návrhu.

O

A

Vykonaná iná právna úprava. 
Naviac navrhované znenie nie je súladné s § 2 ods. 3 návrhu- tu sa jedná o 2 rozličné veci 
1. ) §2 ods. 3 návrhu ustanovuje že PPA predloží MP a RV SR ako rozdelila balík pomoci medzi jednotlivé včelárske združenia ( t. j. % podľa počtu členo .) 
2. ) a §8 ods. 2 ustanovuje predložiť návrh zmluvy riešiťeľskou organizáciou( ktorá sá zaoberá implementáciu aplikovaného výskumu v oblasti včelárstva a včelích produktov prosterdníctvom) včelárskeho združenia MPaRV SR- t. j. jedná sa o naprosto 2 rozličné veci, ktoré spolu nesúvisia, t.j nemôžu ani byť spolu v súlade.

MF SR

K jednotlivým ustanoveniam 
K § 9 
Odporúčam v odseku 5 v písmenách e) až i), l), m) a o) upresniť, že k žiadosti o vyplatenie pomoci žiadateľ predloží doklad o skutočnostiach požadovaných v týchto ustanoveniach.

O

N

K žiadosti žiadateľ prikladá kópiu dokladu, nakoľko ak by prišlo napr. k strate dokladov, tak by sa už asi nedomohol úhrady nákladov za vykonané jednotlivé opatrenia.

MF SR

K jednotlivým ustanoveniam 
K § 1 
 
Odsek 1 písm. d) odporúčam, za účelom zjednotenia s písmenami a) až c) a e) a f) preformulovať takto: „d) analýza medu,“.

O

N

Vykonaná iná právna úprava.

MF SR

K jednotlivým ustanoveniam 
K § 2 
Je potrebné znenie odseku 4 písm. i) preformulovať napríklad takto: 
„i) vyhlásenie žiadateľa, že mu na ten istý účel nebola neposkytnutá iná dotácia zo štátneho rozpočtu alebo z prostriedkov Európskej únie“, čo je v súlade s čl. 108 ods. 1 nariadenia Rady (ES) č. 1234/2007; ide o spolufinancovanie EÚ a štátneho rozpočtu.

O

A

Pripomienka zapracovaná do textu.

OAP SVL ÚV SR

K § 1 
1. Upozorňujeme predkladateľa na duplicitu ustanovenia § 1 písm. a) až f) s článkom 106 nariadenia Rady(ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) v platnom znení. Žiadame preto tieto duplicitné ustanovenia z návrhu nariadenia vypustiť. 
2. V poznámke pod čiarou k odkazu č. 1 žiadame za slová „poľnohospodárske výrobky“ vložiť slová „(nariadenie o jednotnej spoločnej organizácii trhov)“ a za publikačným zdrojom žiadame uviesť slová „v platnom znení“.

O

A

Pripomienka zapracovaná do textu.

OAP SVL ÚV SR

K § 10 
Z ustanovenia § 10 návrhu nariadenia žiadame vypustiť nadpis.

O

A

Pripomienka zapracovaná do textu.

OAP SVL ÚV SR

K prechodným ustanoveniam 
Keďže návrhom nariadenia sa zrušuje nariadenie vlády č. 422/2007 Z. z., žiadame v prechodných ustanoveniach upraviť vzťahy vyplývajúce zo žiadostí, ktoré boli podané pred nadobudnutím účinnosti tohto nariadenia vlády.

O

A

Pripomienka zapracovaná do textu.

OAP SVL ÚV SR

K prílohe č. 2 
V bode 1 prílohy č. 2 žiadame pri nariadení Rady (ES) č. 1047/2009 v publikačnom zdroji opraviť dátum publikácie nasledovne: 6.11.2009.

O

A

Pripomienka zapracovaná do textu.

OAP SVL ÚV SR

K § 6 
V ustanovení § 6 ods. 2 písm. a) je uvedené, že pomoc možno poskytnúť vtedy, ak analýzy medu boli vykonané v referenčnom laboratóriu Slovenskej republiky. Žiadame predkladateľa vypustiť z návrhu nariadenia podmienku, že musí ísť o laboratórium Slovenskej republiky, pretože analýza medu vykonaná v referenčnom laboratóriu iného členského štátu Európskej únie by mala byť rovnocenná s analýzou vykonanou v Slovenskej republike. V prípade ponechania takejto podmienky v návrhu nariadenia žiadame v dôvodovej správe vysvetliť, prečo musia byť analýzy vykonané v laboratóriu na území Slovenskej republiky.

O

A

Pripomienka zapracovaná do textu.

OAP SVL ÚV SR

K § 2 
Z § 2 návrhu nariadenia žiadame vypustiť ods. 3, pretože uvedené ustanovenie nesúvisí so žiadosťou o poskytnutie pomoci a pôsobnosť platobnej agentúry a Ministerstva pôdohospodárstva a rozvoja vidieka SR má byť upravená v zákone.

O

ČA

Vykonaná nová právna úprava.

OAP SVL ÚV SR

K doložke zlučiteľnosti 
1. V bode 3 písm. a) doložky zlučiteľnosti žiadame uviesť úpravu problematiky návrhu nariadenia v Zmluve o fungovaní Európskej únie. 
2. Pri nariadení (ES) č. 917/2004 žiadame v doložke zlučiteľnosti uviesť dodatok „v platnom znení“. 
3. Bod 4 doložky zlučiteľnosti žiadame upraviť tak, aby bol v súlade s Legislatívnymi pravidlami vlády SR.

O

A

Pripomienka zapracovaná do textu.

MK SR

K § 2 ods. 2 
- odporúčame vložiť za slová "od 1. septembra" slová "príslušného kalendárneho roka".

O

A

Pripomienka zapracovaná do textu.

MK SR

K § 10 
- odporúčame vypustiť nadpis pod paragrafom.

O

A

Pripomienka zapracovaná do textu.

MZ SR

k § 2 ods. 4 
V § 2 ods. 4 odporúčame písmeno h) rozdeliť do dvoch písmen alebo preformulovať tak, aby bolo jednoznačné aké potvrdenie sa vyžaduje od Sociálnej poisťovne a aké od každej zdravotnej poisťovne. 
Odôvodnenie: 
Požiadavka zrozumiteľnosti. Sociálna poisťovňa neeviduje nedoplatky na poistnom na zdravotné poistenie a zdravotná poisťovňa neeviduje nedoplatky na poistnom na sociálne poistenie a na príspevkoch na starobné dôchodkové poistenie.

O

A

Pripomienka zapracovaná do textu.

MZ SR

k § 2 ods. 4 písm. h) 
V § 2 ods. 4 písm. h) odporúčame slová „zdravotné poistenie“ nahradiť slovami „povinné verejné zdravotné poistenie“. 
Odôvodnenie: 
Spresnenie ustanovenia. Podľa § 2 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov sa zdravotné poistenie člení na verejné zdravotné poistenie a individuálne zdravotné poistenie.

O

A

Pripomienka zapracovaná do textu.

MZ SR

k § 6 ods. 1 písm. a) 
V § 6 ods. 1 písm. a) odporúčame vypustiť odkaz 11 vrátane poznámky pod čiarou, resp. spresniť citáciu príslušného ustanovenia zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame. 
Odôvodnenie: 
Citácia § 51 ods. 1 zákona č. 140/1998 Z. z. sa nevzťahuje na text v § 6 ods. 1 písm. a) návrhu nariadenia vlády. Podľa § 51 ods. 1 zákona č. 140/1998 Z. z. v znení neskorších predpisov „O registrácii veterinárnych liekov, o predĺžení registrácie a o zmene registrácie rozhoduje ústav kontroly veterinárnych liečiv.“.

O

A

Pripomienka zapracovaná do textu.

MŽP SR

K § 3 ods. 1 písm. j) 
V § 3 ods. 1 písm. j) sa uvádza: „ochranu včelstiev pred lesnou zverou." Uvedené terminologické spojenie „lesnou zverou" navrhujeme nahradiť spojením „voľne žijúcou zverou" v súlade so zákonom č. 274/2009 Z.z. o poľovníctve v znení neskorších predpisov.

O

A

Pripomienka zapracovaná do textu.

MŽP SR

K § 5 ods. 1 písm. d) 
V § 5 ods. 1 písm. d) sa uvádza: „Pomoc na vykonanie opatrenia racionalizácie kočovania včelstiev možno poskytnúť na úhradu nákladov na nákup zariadenia na ochranu a signalizáciu proti krádežiam úľov a kočovných zariadení.“ Navrhujeme na konci ustanovenia vložiť slová „alebo proti ich poškodeniu alebo zničeniu“.

O

A

Pripomienka zapracovaná do textu.

MŽP SR

K § 2 ods. 1 
V § 2 ods. 1 sa uvádza: „Žiadateľom o poskytnutie pomoci je včelárske združenie, ktoré združuje viac ako 10 % včelárov a zastupuje všetkých včelárov čerpajúcich pomoc prostredníctvom včelárskych združení.“ Z uvedenej formulácie nie je zrejmé z akého výberového súboru sa rozumie 10% včelárov. Ustanovenie navrhujeme špecifikovať.

O

N

V § 1 ods. 2 je vymedzené kto je včelárom na účely tohto nariadenia.Tuto ide o výberový súbor a z toho 10 %.